Játékosként 1989-ben csatlakozott a PVSK másodosztályú csapatához. 1992-ben a csapattal feljutott az A-csoportba, júniusban az olimpiai selejtezőtornán bemutatkozott a válogatottban, és a holtszezonban a Körmend leigazolta, ahol 1998-ig egy bajnoki és 5 kupagyőzelmet (továbbá egy-egy bajnoki ezüst- és bronzérmet) nyert. 1998-ban hazaigazolt a Matáv Pécs csapatába, ahol egy kupaezüstöt és egy bajnoki bronzérmet nyert. 1999-ben tagja volt az Európa-bajnoki keretnek.